

**Előterjesztés**

**a Dobó István Vármúzeum közbeszerzési eljárás lefolytatásával kapcsolatos három évre szóló kötelezettségvállalás engedélyezésére**

**Tisztelt Közgyűlés!**

A vármúzeumban külső munkaerő kölcsönzéssel (Agria Humán, nyugdíjas szövetkezet) foglalkoztatott nyugdíjas kollégákkal valósul meg a teremőrzési, jegyellenőri, takarítószemélyzeti, valamint a pénztárosi feladatok ellátása. Ez évente 40.000.000,-Ft-os kiadást jelent. A költséghatékonyság miatt indokolt volna legalább 3 évre lekötni a szolgáltatást, ami azt eredményezi, hogy EU-s nyílt eljárást szükséges kiírni. Az eljárás becsült értéke 3 év viszonylatában nettó 120.000.000,-Ft.

A Vármúzeum a humánerőforrás biztosítása céljából közbeszerzési eljárást szeretne kiírni, majd ezt követően három évre szóló keretszerződést kötni a szolgáltatás igénybevételére. A keretszerződésben meghatározásra kerülne, hogy mi az a minimum szolgáltatás, melynek igénybevételére garanciát vállalnak és mi az a keret melyet nem fognak túllépni. A keretmennyiségnek a 70%-át kötelesek lehívni a szerződés időtartama alatt.

Jelenleg március 31-ig megoldott a szolgáltatás biztosítása, így az eljárást mielőbb szükséges volna kiírni.

Tekintettel a többéves kötelezettségvállalásra és arra, hogy az összeg a Dobó István Vármúzeum éves dologi költségkeretének 15%-át meghaladja, kérem a Tisztelt Közgyűlést, hogy vállaljon kötelezettséget a három évre szóló projekt finanszírozásához.

Kérem a Tisztelt Közgyűlést az előterjesztésben foglaltak elfogadására.

Eger, 2022. február 16.

Mirkóczki Ádám

polgármester

**Határozati javaslat:**

Eger Megyei Jogú Város Önkormányzata Közgyűlése jóváhagyja a Dobó István Vármúzeum „*külső munkaerő kölcsönzése”* tárgyban lefolytatandó közbeszerzési eljárás fedezetének biztosításhoz szükséges, három évre szóló, nettó 120.000.000,- Ft becsült értékkel meghatározott kötelezettségvállalását a 2022, 2023, valamint 2024 évi intézményi költségvetés terhére.

A Közgyűlés felhívja az intézmény gazdasági szervezetét, hogy a Dobó István Vármúzeum 2022 évi, ezt követően a 2023. és 2024 évi költségvetésébe az adott évre szükséges fedezet kerüljön betervezésre.

**Felelős**:         Mirkóczki Ádám polgármester megbízásából:

                                               Spisák György aljegyző Kabinet irodavezető

Juhász Tamás Gazdasági irodavezető

Ringert Csaba Dobó István Vármúzeum igazgató

**Határidő**:      2022. március 31.